cyanic-selkie/wikianc huggingface dataset:
עדי אלעזרי
קריירה ימית
בליל 15 ביוני 2001 בעת משמרתה כקצינת משמרת בכירה ב-Nordic Empress פרצה אש בחדר המכונות. אלעזרי שהבחינה בכך וגם קיבלה דיווח מקצין המשמרת במכונה הפעילה אזעקה והנוסעים התייצבו תוך דקות בסיפון סירות ההצלה. דו"ח משמר החופים של ארצות הברית תיאר את פעולותיה כנכונות ומהירות שתרמו למניעת נפגעים מהשריפה. עדי המשיכה לעבוד באוניות שונות של רויאל קאריביאן עד 2002.
בינואר 2002 החלה אלעזרי ללמוד ב-, בית הספר לרבי חובלים בסאות'המפטון אנגליה. בדצמבר 2002 עברה בניסיון הראשון את הבחינות הפנימיות והחיצוניות ואת הבחינה בעל-פה, יחד איתה עבר רק סטודנט נוסף, מתוך 26 סטודנטים. בסיום הלימודים קיבלה תעודה של קצין ראשון במדעי הים. לאחר הלימודים, כדי לקבל תעודת רב-חובל ולפקד על אונייה הייתה צריכה לרכוש ותק בים של שנים עשר חודשים נוספים ולעבור בחינה בע"פ לרב חובל. אלעזרי עבדה על אוניית הנוסעים, אולם כעבור חודשיים של הפלגה עזבה את הים לתמיד.
פעילות עכשווית
פעילות בולטת של עדי אלעזרי: מנכ"לית בית למוזיקה והרכבים "קאנטרי מיוזיק" ברמת השרון.
מקצוע - יועצת אישית / עסקית, מרצה ומאמנת מנטלית לפעולה, הגשמה ומימוש עצמי. מרצה לקהל הרחב על כל הקשור לעולם הים, אוניות וכיצד ניתן לנווט בחיים בצורה מנצחת.
בית ספר למוזיקה
בינואר 2010 פתחה ביחד עם בעלה את בית הספר למוזיקה "קאנטרי מיוזיק", אותו היא מנהלת. ב"קאנטרי מיוזיק" לומדים 150 תלמידים בשנה, במשך שנתיים היו להקת הבית של ערוץ ניקלודיאון, עבדו עם ערוץ 2 "רוקדים עם כוכבים", השתתפו בספר אינטרנטי של המרכז לטכנולוגיה חינוכית "בשביל העברית" ומקדמים / מפעילים/ ומפיקים אירועי מוזיקה בשיתופי פעולה עם מיזמים לקידום תרבות המוזיקה בישראל.
חיים אישיים
עדי אלעזרי נשואה למוזיקאי חי אלעזרי, גם הוא בוגר בית הספר לקציני ים עכו במגמת מכונה ולהם 3 ילדים.
ספרים שכתבה
באוקטובר 2022, בעזרת קמפיין למימון המונים, הוציאה לאור את הספר, שכתבה במשך שבע שנים, "לגלות את האופק". אנציקלופדיה ימית לילדים אשר מטרתו לחשוף ילדים וילדות אל עולם הספנות והים.
בספר האינטראקטיבי מתוארים כל המסעות, היבשות, הנמלים, השפעות הים על חיי היומיומיים. הכרת ההבדלים בין כלי השייט השונים, כדור הארץ, מזג אוויר, קו המשווה ומילון מונחים ימיים. בספר שזורים סרטונים הממחישים את העוצמה והמשמעות של עולם הים. הספר מתאים לילדות וילדים סקרנים מגיל 4 ועד גיל 12, וחושף אותם באמצעות סיפור, תמונות, וסרטונים (יש קישורים לסריקה) אל העולם העשיר של הים והספנות בישראל ומחוצה לה.
האישה ששרה (סרט)
האישה ששרה (ברוסית: Женщина, которая поёт) הוא סרט סובייטי משנת 1978. מלודרמה מוזיקלית וביוגרפיה למחצה של אלה פוגצ'ובה, שם מיוצגת הגיבורה תחת שמה של אנה סטרלצובה; שמספר על גורלה של זמרת פופ. כמה פעמים יש לה רצון לעזוב את הבמה, שכן נראה לה שאין לה חומר שעליו תוכל לחשוף באופן מלא את הכישרון שלה. אבל היא מחפשת ומוצאת את הסגנון שלה, הז'אנר שלה, השירים שלה. היא עוברת מסלול חיים קשה: נפרדת מבעלה, הופכת לאמא ולבסוף חווה תחושה חזקה.
הסרט יצא בבתי קולנוע של ברית המועצות בסוף פברואר 1979. על פי תוצאות הפצת הסרטים הסובייטים משנת 1979, הסרט זכה במקום הראשון, ומשך אליו 55 מיליון צופים, ווהשחקנית הראשית אלה פוגצ'ובה זכה בתואר "השחקנית הטובה של השנה" על פי משאל שנערך במגזין "המסך הסובייטי". "האישה ששרה" תופס את המקום ה -27 בהיסטוריה ההפצה של הקולנועית הסובייטית.
לאחר יציאת הסרט, הסרט זכה לביקורות וסקירות רבות בעיתונות הסובייטית - חיוביות ושליליות כאחד - ועורר ויכוח סוער בחברה, אך לא כל כך סביב הסרט, אלא סביב אלה פוגצ'ובה.
Assassin's Creed (סדרת משחקים)
Assassin's Creed (תעתיק: אססינס קריד; קרי: אמונת המתנקש) היא סדרת משחקי וידאו מסוגת פעולה-הרפתקאות אשר כוללת שנים עשר משחקים עיקריים ומספר משחקי וחומרי משנה נכון לשנת 2020. המשחקים מיועדים למערכות פלייסטיישן 3, פלייסטיישן 4,פלייסטיישן 5, Xbox 360, Xbox One, מחשב אישי,Mac OS X, נינטנדו DS, PSP, iOS, webOSWindows Phone, אנדרואיד, נוקיה וסימביאן וWii U.
המשחקים מתרחשים בהיסטוריה בדיונית בעולם האמיתי. עלילת המשחקים עוקבת אחרי מאבק בן מאות שנים בין המתנקשים, שנלחמים למען השלום ורצון חופשי והטמפלרים, אשר חפצים בשלום דרך שליטה וכוח. המשחקים הראשיים בסדרה פותחו והופצו על ידי חברת יוביסופט (אולפן - יוביסופט מונטריאול), בשיתוף עם חברת Gameloft ו-Gryptonite אשר פיתחו את המשחקים לנייד.
העלילה המרכזית בחמשת המשחקים הראשונים בסדרה סובבת סביב מתנקש בשם דזמונד מיילס אשר מוחזק על ידי חברת הענק אבסטרגו (Abstergo Industries). לחברה יש תוכנית להשתלט על מחשבותיהם ורצונם החופשי של כל בני האדם על פני כדור הארץ. על מנת להשיג את המטרה הם חייבים להשיג חפץ הנקרא "התפוח" (Apple of Eden). אבסטרגו תפסה את מיילס, ברמן שבילדותו היה אססין מתלמד, שהיה אמור לחפש את זיכרונותיהם של אבותיו הקדמונים, שהיו חשישיאנים, בתוך ה-DNA שלו על מנת למצוא את התפוח. לשם כך דזמונד מוכרח להיכנס לאנימוס, מכונה שמאפשרת לצפות בזכרונות אלו.
הגיבור של שלושת המשחקים הבאים בסדרה הוא מתנקש נוסף מפירנצה, הנקרא אציו אודיטורה דה פירנצה. במשחק Assassin's Creed 3 המתנקש הוא קונור קנווי אשר חי במהפכה האמריקאית, במשחק Assassin's Creed IV: Black Flag המתנקש הוא אדוארד קנווי (סבא של קונור), במשחק Assassin's Creed Rogue הגיבור הוא שיי פטריק קורמאק, אססין שהפך לטמפלר. במשחק Assassin's Creed Unity האססין הוא ארנו דוריאן אשר חי בתקופת המהפכה הצרפתית. ב-Assassin's Creed Syndicate יש שני מתנקשים - האחים ג'ייקוב ואיבי פריי. ב-Assassin's Creed Origins האססין הוא באייק המדגא'י מהעיר סיווה אשר חי בתקופה התלמיית במצרים, ב-Assassin's Creed Odyssey השחקן יגלם שכיר חרב או שכירת חרב, אלכסיוס או קסנדרה, ויהיה מסוגל להילחם גם עבור אתונה וגם עבור הליגה האטית-דלית או את הליגה הפלופונסית בראשות ספרטה. ב-Assassin's Creed Valhalla השחקן יגלם את אייבור לוחם או לוחמות (לפי בחירת השחקן) ויקינג במהלך פשיטת הוויקינגים על אנגליה.
המטרות בהם מתנקשים במשחק הן בעיקר דמויות היסטוריות אמתיות, שמותם במציאות שונה מזאת שבעלילת המשחק (במשחק ישנן אי התאמות בין העלילה לבין היסטורית הטמפלרים).
המשחקיות היא הרפתקאות מגוף שלישי ודגש רב על התגנבות ו"עולם פתוח" בתקופות היסטוריות שונות. כמות המכירות עומדת על יותר מ-30 מיליון עותקים.
סיקור
שנים רבות לפני תחילת העלילה, על כדור הארץ חי גזע בשם "האיסו" - גזע של בני אדם מפותחים אינטלקטואלית, טכנולוגית ובעלי תוחלת חיים ארוכה. האיסו יצרו את בני האדם ושלטו בהם בתור עבדים בעזרת חפץ קסום בשם "תפוח גן העדן" ושאר חפצים קסומים. שני בני אדם בשם אדם וחווה מרדו כנגד האיסו, גנבו את התפוח ושחררו את בני האדם האחרים לחופשי. מלחמה עקובה מדם התפתחה בין האיסו לבני האדם, אך לפתע איום קטסטרופלי איים על כדור הארץ ושני הצדדים נאלצו לשים את המחלוקת ביניהם בצד ולשתף פעולה כדי למנוע את האסון.
בעקבות האסון, גזע האיסו נכחד ובני האדם הנותרים התרבו ויצרו את האנושות שחיה בכדור הארץ כיום. למרות ההכחדה, חלק מהחפצים המיסטיים ששירתו את האיסו (פיסות גן עדן) נשארו בעולם ובני אדם נלחמו על השליטה עליהם.
סדרת המשחקים עוקבת אחר שתי קבוצות: המתנקשים, שרוצים לשמור על חופש הבחירה בקרב בני האדם והטמפלרים, ששואפים לאכוף סדר עולמי דרך שליטה על בני האדם. המאבק בין שתי קבוצות החל מימים עברו ומתרחש עד היום, כאשר במהלך ההיסטוריה שתי הקבוצות נלחמו אחת בשנייה במטרה לממש את מטרותיהן. כל משחק בסדרה עוקב אחר אדם מההווה שנעזר במכונת מציאות רבודה בשם "האנימוס" המאפשרת לו להקרין ולחוות את זכרונות המתנקשים (ולעיתים טמפלרים) במהלך ההיסטוריה במטרה לקבל ידע מהעבר שיסייע לו לעצור את הטמפלרים הקיימים בהווה.
במהלך המשחקים הראשונים, דמות הפרוטגניסט הייתה דזמונד מיילס, ברמן שנחטף באישון לילה על ידי חברת אבסטרגו (הגרסה המודרנית של הטמפלרים) במטרה שיתחבר לאנימוס ויחיה מחדש את זכרונותיו של אלטאיר איבן לא'אחאד, מתנקש מתקופת מסע הצלב השלישי, במטרה שזכרונות אלו יחשפו את מיקומה של "פיסת עדן" - חפץ מיסטי עתיק אותו הטמפלרים רוצים במטרה לשלוט על בני האדם. לאחר אירועים אלו, דזמונד בורח מאבסטרגו ונעזר בחברים חדשים ממסדר המתנקשים המודרני ובעזרתם הוא מתחבר בשנית לאנימוס. בעזרת האנימוס, דזמונד חי את זכרונותיהם של אציו אודיטורה דה פירנצה, מתנקש מתקופת הרנסאנס וקונור קנווי, מתנקש מתקופת מלחמת האזרחים האמריקאית. בסופו של דבר, דזמונד נאלץ להקריב את עצמו במטרה להציל את העולם מהכחדה המונית.
המשחקים הבאים מתמקדים בדמותו של אנליסט חסר שם שעובד עבור חברת אבסטרגו ומצוות על ידם לחיות את זכרונותיהם של אדוארד קנווי, פיראט מהמאה ה-18, ארנו דוריאן, מתנקש מתקופת המהפכה הצרפתית ואת התאומים איווי וג'ייקוב פריי, מתנקשים אנגלים מתקופת המהפכה התעשייתית. משחקים אלו היו האחרונים ששמרו על הקו המסורתי של הסדרה: המשימות העיקריות כוללות התנקשות במטרות שונות והכילו בתוכם מעט אלמנטים של משחקי תפקידים.
שלושת המשחקים האחרונים בסדרה מכילים אלמנטים רבים של משחקי תפקידים, עולם פתוח רחב יותר ומשימות ההתנקשות הוזנחו בהדרגה. המשחקים מתמקדים בדמותה של ליילה חסן, חוקרת ממוצא ערבי שמנסה להתקבל לאבסטרגו בעזרת התחברות לאנימוס פרי יצירתה ושחזור זכרונותיו של מתנקש מצרי בשם באייק כ-50 שנה לפני הספירה. לאחר שאבסטרגו עלו על מיקומה של לילה, רצחו את חברתה של ליילה וניסו להרוג אותה עצמה, ויליאם מיילס (אביו של דזמונד מיילס) מציע לליילה להצטרף למסדר המתנקשים ולנקום באבסטרגו. ליילה נעזרת באנימוס כדי לחקור את זכרונותיהם של קנסדרה, שכירת חרב ובת לגנרל הצבא הספרטני וכן של אייבור, ויקינג משנת 873 לספירה. בסוף המשחק האחרון (ולהלה), ליילה מגלה שאסון עולמי שיכול להשמיד את החיים על פני כדור הארץ עתיד להתרחש. ליילה נעזרת במידע שגילתה דרך האנימוס ומגיעה לתוך מקדש קדום. שם, היא נכלאת על ידי באסים (דמות מפתח מולהלה) שנשאר חי לאורך השנים וניצל את ליילה כדי לברוח לחופשי. בעודה נעולה במקדש, ליילה פוגשת בהדמיה המזכירה את דזמונד מיילס והשניים מתכננים תוכנית לבלימת האסון העולמי שעתיד להתרחש.
לאחר היעלמותה של ליילה, באסים יוצר קשר עם ארגון המתנקשים ומציע להם שיתוף פעולה. ויליאם מיילס, ראש המסדר הנוכחי, מתנה את שיתוף הפעולה בינם בתמורה לכך שבאסים יעניק חלק מהחומר הגנטי שלו למתנקשים, מה שמאפשר להם לחיות את זכרונותיו של באסים דרך האנימוס.
Assassin's Creed
אדם בשם דזמונד מיילס נכלא על ידי תאגיד "אבסטרגו" והם מכריחים אותו להשתמש במכונה הנקראת "אנימוס", מכונה המסוגלת להציג את הזכרונות של האבות הקדומים של האדם המשתמש בה. דזמונד נכנס למכונה ומגלה שאחד מהאבות הקדמונים שלו היה מתנקש ערבי-מוסלמי בשם אלטאיר איבן לא'אחאד (Altair Ibn La'Ahad), מתנקש בכיר בתקופת מסע הצלב ה-3. המשחק מתחיל בכך שאלטאיר נמצא בשרידי בית המקדש הראשון בירושלים עם חבריו המתנקשים, והם צריכים להשיב את החפץ הקסום המכונה בשם "תפוח גן עדן" למנהיג מסדר המתנקשים - "אל מועלים". אלטאיר מפר את אמונת המתנקשים בזמן שהוא מנסה לקחת את האוצר מרוברט דה סבלה, מנהיג מסדר אבירי הטמפלרים והאויב הנצחי של המתנקשים. כאשר אלטאיר חזר לכפר מסיאף, בו שוכנת מפקדת המתנקשים, ללא הצלחה (אולם מלווהו של אלטאיר, מאליק, כן הצליח להשיב את התפוח), אל מועלים מוריד אותו לדרגה הנמוכה ביותר (בעקבות כישלונו של אלטאיר, שהביא למצור טמפלרי על מסיאף) ומצווה עליו להרוג 9 טמפלרים (כולל רוברט דה סבלה) על מנת שיחזור לדרגתו המקורית. במהלך המשחק, אלטאיר הורג את כולם, וכאשר מגיע להרוג את רוברט בירושלים, הוא מוצא מתחזה ומגלה כי רוברט ברח לקרב ארסוף כדי לאחד את הצלבנים והמוסלמים נגד המתנקשים. אלטאיר מגיע לארסוף ופוגש את ריצ'רד לב הארי המטיל ספק באמינותו של רוברט ומצווה על דו-קרב בינו לבין אלטאיר. כאשר אלטאיר הורג את רוברט בקרב, הוא מגלה לאלטאיר שגם אל מועלים, מנהיג החששיון, עוזר לטמפלרים. אלטאיר חוזר למסיאף ורואה שאל מועלים השתלט על תודעתם של כל אנשי הכפר בעזרת התפוח. בסופו של דבר אלטאיר מצליח להרוג את אל מועלים וכאשר הוא מקבל את החפץ ממנו נפתחה מפה ובה יש כ-28 מקומות שבהם יש מיקומים של "חלקי גן עדן" נוספים.
דזמונד קם מהאנימוס, כאשר חברת אבסטרגו קיבלה את המידע שהיא רצתה מדזמונד (המפה שהופיעה בסוף המשחק). הם החליטו להרוג אותו כיוון שלא מצאו בו יותר שימוש. אך לפני שסוכני אבסטרגו באים להרוג אותו, לוסי סטילמן, שעובדת באבסטרגו, משכנעת את יו"ר אבסטרגו וורן וידיק שישאירו אותו בחיים בטענה שניתן לעשות בו שימושים נוספים. עקב חשיפת יתר לאנימוס, דזמונד חווה את אפקט הדימום בו היכולות של אלטאיר נשארות גם בעולם האמיתי. לאחר מכן, בעזרת "ראיית הנץ" הוא מתחיל לראות כתוביות מסתוריות עם רמזים לגבי העולם הבא.
Assassin's Creed II
לוסי חוזרת לתאגיד אבסטרגו ואומרת לדזמונד להיכנס לאנימוס, שם מוצגת לידה של תינוק שנקרא בשם אציו אודיטורה. מיד אחר כך לוסי ודזמונד בורחים למקום המחבוא של האססינים, שם נמצא אנימוס נוסף. דזמונד נכנס לאנימוס ומתחיל לחיות את החיים של אציו, איטלקי ממשפחת בנקאים מכובדת מפירנצה. משפחת אודיטורה מסוכסכת עם משפחת פאצי שמצליחה להביא להוצאתם להורג של אביו של אציו, ג'ובאני, ואת שני אחיו של אציו. בהמשך אציו מגלה שזו הייתה קנוניה שמעורב בה אולברטו, חבר המשפחה, והוא הורג אותו. לאחר מכן, אציו בורח אל העיר מונטירגיאוני שם נמצא דודו, מריו. מריו, מריו מספר לו על ארגון האססינים, שאביו היה חבר בו ולכן נרצח. אציו נוקם את מותם של בני משפחתו והורג את המעורבים בקנוניה. במהלך הנקמה, אציו מוצא את ה"תפוח", חפץ בעל כוחות מיסטיים ומגלה שקיים חפץ נוסף "המטה" אצל האפיפיור, רודריגו בורג'יה. אציו נוסע לרומא, ולוקח מהאפיפיור את המטה. השילוב של השניים פותח מערה בה מוצג חיזיון ממינרבה. מינרבה מסבירה לו שהאלים שתוארו במהלך ההיסטוריה הם חלק מציוויליזציה קדומה שהגיעה לטכנולוגיה מתקדמת מאוד אך נחרבה מהתפרצות סולארית. מיד לאחר שדזמונד יוצא מהאנימוס, וידיק מחברת אבסטרגו מגיע למקום המחבוא. וידיק מנסה לתפוס את דזמונד בחזרה, אך דזמונד משתמש במיומנויות שלמד בשהייה באנימוס ומצליח לברוח עם שאר האססינים.
Assassin's Creed: Brotherhood
Assassin's Creed: Brotherhood הוא המשך למשחק הקודם בסדרה. המשחק הוכרז על ידי יוביסופט ויצא לאור ב-16 בנובמבר 2010 בארצות הברית וב-19 בנובמבר 2010 בבריטניה. המשחק ממשיך את סיפורו של אציו אדיטורה, הדמות הראשית במשחק Assassin's Creed II, כאשר הוא חוזר לווילה במונטרג'וני. יום לפני שאחותו מתכננת מסיבת הפתעה לכבוד יום הולדתו, הוא מבלה לילה עם קתרינה ספורצה ומוצא שהעיר מותקפת על ידי צ'זארה בורג'ה. אציו מצטרף עם שאר הלוחמים המקומיים למלחמה, אך במהרה הוא מגלה שדודו, מריו, נהרג בידי צז'ארה, שגנב את התפוח. לבסוף אציו בורח מהעיר עם משפחתו. לאחר מכן הוא נוסע לרומא במטרה לקחת שוב את התפוח ולשחרר את התושבים מהשפעתם של משפחת בורג'ה ובכך להחזיר את הצדק. כדי לעשות זאת, אציו מגייס לשירותיו כמה אססינים. יש מספר פעמים שבהם אציו מגיע לטירת סנטאנג'לו כדי להתנקש בצ'זארה וברידוריגו אבל הם מצליחים להימלט. כאשר אציו מגיע שוב לטירה, הוא רואה שרודריגו הורעל בידי בנו צ'זארה כאשר אכל תפוח כלשהו. אציו רודף אחרי צ'זארה ומצליח להשיג את התפוח, ומשתמש בכוחותיו על מנת להשתלט על מחשבותיהם של אנשיו של צז'ארה והורג אותם. לאחר מכן צ'זארה עצמו נעצר ואומר ששום אדם לא יכול להרוג אותו. בסוף הוא מצליח לברוח לספרד ואציו מגיע לוויינה. אחרי שהורג את צבאו של צז'רה הוא נלחם בו ומכניע אותו, וזורק אותו מחומות העיר ואומר שמשאיר אותו בידיו של הגורל.
בפעם הראשונה בסדרה, המשחק מציג אפשרות של ריבוי-שחקנים. השחקנים משחקים כעובדי אבסטרגו, המשתמשים באנימוס, וחווים זכרונות כטמפלרים ברנסאנס במצבי משחק שונים.
Assassin's Creed III
assassin's creed III הוא משחק מחשב שיצא לאור ב-30 באוקטובר 2012 על ידי יוביסופט. משחק זה הוא החמישי הראשי בסדרת assassin's creed והשלישי בעל עלילה שונה. המשחק יעסוק בתקופת המהפכה האמריקאית והוא יעסוק במתנקש חדש מגלגולו של דזמונד מיילס שיחליף את אציו אאודיטורה דה פירנצה ואת אלטאיר איבן-לאחד. המתנקש הוא קונור קנווי אשר נילחם למען החרות ולטובת ארצות הברית אשר נלחמת בבריטניה. קונור הוא אינדיאני אשר נקם באנשים שהרגו את אמו אך הוא גם נילחם למען חרות האנשים. למשחק תהיה גרסה שונה משאר הגרסאות.
Assassin's Creed IV: Black Flag
Assassin's Creed IV: Black Flag (בתרגום לעברית: "אמונת המתנקש 4: דגל שחור") הוא משחק וידאו שהופץ ב-1 בנובמבר 2013, על ידי חברת יוביסופט. זהו המשחק השישי הראשי בסדרת Assassin's Creed ותהווה פריקוול למשחק הקודם בסדרה, Assassin's Creed III.
Assassin's Creed Rogue
Assassin's Creed Rogue (בתרגום חופשי: "אמונת המתנקש: נוכלות") הוא המשחק השביעי בסדרה שמתקשר ל-Assassin's Creed Unity.המשחק יצא ב-11 בנובמבר 2014. העלילה מתמקדת לראשונה בטמפלר שיי שהיה בעבר מתנקש אך החליט לצוד את המתנקשים ולמעשה המשחק יציג את לראשונה את הטמפלרים כגיבורים ואת המתנקשים כאויבים ולא להפך. שנת המשחק היא ב-1758. המשחק הוא לקונסולות הדור הקודם(Playstation 3 ו-Xbox 360), המקומות הם בעיקר באוקיינוס האטלנטי וניו-יורק תהיה העיר המרכזית. עלילת המשחק מתרחשת בעיקר במהלך מלחמת שבע השנים. בנוסף לכך יש קשר בין Rogue ל-Unity אך דבר זה נחשף בסוף המשחק ומשחק זה יהיה המשחק האחרון שיתרחש בצפון-אמריקה. למעשה רוב משימות המשחק הן בעודן ששיי היה מתנקש ולא כטמפלר. במשחק ניתן להילחם בכלי נשק חדשים כגון רובי אוויר יתר על כך שיי בעל ספינה משלו שנקראת Morrigan וכאשרמ הוא קופץ למים הקפואים ונשאר בהם יותר מדי זמן החיים שלו יורדים אט אט עד כדי מוות. במהלך השייט בספינות ניתן להשמיד קרחונים בדרכים למשימות וכדומה או להשתמש בהם כאמצעי הגנה מול האויב. בנוסף במהלך המשחק יש סיכוי זמתנקשים יתקפו את הספינה לכן על שיי להגן עליה בניגוד ל-Assassin's Creed IV : Black Flag ששם זה היה להפך. היית'ם קנווי, אביו של קונור מהמשחקים הקודמים חוזר בתור אויב שיחסל את כל המתנקשים באזורו אך יהיה גם לבסוף בעל ברית לשיי. גם אכילס, המנטור של קונור יחזור ואדוולה סגנו של אדוורד, אביו של היית'ם וסבו של קונור מהמשחק הקודם. שניהם (אכילס ואדוולה) יהיו אויבים בסוף המשחק. ב-13 באוקטובר הוכרז שהמשחק יושק גם למחשב בתחילת 2015.
Assassin's Creed Unity
Assassin's Creed Unity (בתרגום חופשי: "אמונת המתנקש - אחדות") הוא משחק וידאו שיצא ב-11 בנובמבר 2014 על ידי חברת יוביסופט. זהו המשחק השמיני בסדרת משחקי Assassin's Creed והוא מהווה כותר חדש מהיבט משפחת הדמות הראשית, ארנו דוריאן. ארנו הוא למעשה דמות נוספת של מתנקש שאיננו קשור לדזמונד. לארנו יש מאהבת בשם אליס שלמעשה היא טמפלרית בדרגה נמוכה, אולם הם לא נותנים לעובדה זו להפריד ביניהם אלא להפך - שניהם רוצים מהפכה ומשתפים פעולה. המשחק מתרחש בזמן המהפכה הצרפתית, בשנת 1789 בפריז, ומופיעות בו דמויות היסטוריות בתקופה זו כמו המלך לואי ה-16 ונפוליאון בונפרטה לפני הכתרתו לקיסר. המשחק מאפשר שיתוף של עד ארבעה שחקנים שיעזרו לארנו לבצע פעולות חדשות במשחק, מה שמבחין אותו מקודמיו בסדרה. חידושים נוספים שנוספו למשחק: כפתור המאפשר להתכופף, ניתן להיכנס לבניינים שונים ולא לצאת מהם אוטומטית, ראיית נץ חדשה המאפשרת לראות דרך בניינים את האויבים וכן עץ מיומנויות (skill-tree) שניתן לשפר בו את ראיית הנץ של ארנו ובחירת כלי הנשק שלו. למשחק בנוסף גם להב מוסתר חדש שנקרא "להב הפנטום" שכולל אקדח-קשת שניתן להשתמש בו. המשחק לא כולל ריבוי-שחקנים תחרותי, ואף מפת המשחק גדולה יותר ממפת המשחק הקודם. המשחק מתאים לקונסולות הדור הבא (Playstation 4 ו-Xbox One) ולמחשב. בנוסף לכך ישנה אפשרות למשימות עם כדורים פורחים.
Assassin's Creed Origins
Assassin's Creed Origins ("אמונת המתנקש: מקורות") הוא משחק וידאו שיצא ב-27 באוקטובר 2017 לפלייסטיישן 4, Xbox One ולמחשב, והוא מהווה כמשחק העשירי בסדרת המשחקים. המשחק מתרחש במצרים התלמיית במאה הראשונה לפני הספירה. המשחק כולל את באייק, מדג'יי שהצטרף לאחוות המתנקשים המצרית. משחק זה מהווה כפריקוול לסדרה כולה ומציג את סיפור המקור של אחוות המתנקשים ומסדר הטמפלרים. במשחק זה יוביספט גם הוציאה צורת משחק הנקראת "discovery tour" שבה השחקן יכול לטייל במצרים העתיקה ולהיכנס לטיולים מודרכים בהם השחקן יטייל ובאותו הזמן יוכל לשמוע על המקומות בהם הוא מטייל ובכך ללמוד יותר על מצרים העתיקה.
Assassin's Creed Odyssey
Assassin's Creed Odyssey ("אמונת המתנקש: אודיסאה") הוא משחק וידאו שיצא ב-5 באוקטובר 2018 לפלייסטיישן 4, Xbox One ולמחשב, והוא המשחק האחד-עשר בסדרה הראשית. המשחק מתרחש ביוון העתיקה, בתחילת המלחמה הפלופונסית במאה ה-5 לפני הספירה (400 שנים לפני עלילות Assassin's Creed Origins). במשחק זה, להבדיל מהמשחקים האחרים, קיימים אלמנטים רבים מאוד ממשחק תפקידים. כמו כן, על השחקן לקבוע בתחילת המשחק את הגיבור איתו הוא משחק (אלקסיוס כזכר או קסנדרה כנקבה). לראשונה בסדרה, תהיה לשחקן השפעה על הסיפור, כאשר ייתכן יותר מסוף אפשרי אחד למשחק.
Assassin's Creed Valhalla
Assassin's Creed Valhalla (אמונת המתנקש: ולהאלה) הוא משחק וידאו שיצא ב-2020 והוא מהווה המשחק השנים-עשר בסדרה הראשית. המשחק מתרחש בסקנדינביה בתקופת הוויקינגים (בין המאה ה-7 למאה ה-11 לספירה).
Assassin's Creed Mirage
Assassin's Creed Mirage (אמונת המתנקש: חזיון תעתועים) הוא משחק וידאו שעתיד לצאת בשנת 2023 והוא המשחק השלושה עשר בסדרה הראשית. המשחק מתרחש שנים רבות לפני עלילת קודמו ומספר את סיפורו של באסים (דמות מפתח במשחק הקודם) ועל עברו כגנב שהופך למתנקש. המשחק מתרחש בבגדאד במאה השמינית בתקופת תור הזהב של האסלאם והוא עתיד לחזור לשורשיה המקוריים של הסדרה וישים דגש על התגנבות והתנקשויות מאשר על אלמנטים של משחק תפקידים.
Assassin's Creed: Altaïr's Chronicles
אלטאייר איבן לא-אחאד, אססין מימי הביניים, נשלח למשימה בידי ארגון החשישיאנים להחזיר גביע ממסעי הצלב, והיה מוחזק בידי הערבים. אלטאייר מחויב למצוא 3 מפתחות קסומים על מנת לנסוע לירושלים ולהיתמודד עם ראש הטמפלרים, בסיליסק. בהגיעו, הוא לומד שהגביע הוא לא רק כלי, אבל אישה ששמה אדחא מגלה לאלטאייר שהוא מרומה על ידי אססין הנקרא חרש, שעכשיו סוכן-כפול עבור הטמפלרים. אחרי שאלטאייר הורג את חרש ובסיליק, מטרתו של אלטאייר היא לנסות להציל את אחדא החרטוף מליפול בשבי. אבל זה מאוחר מדי. המשחק נגמר עם הסצנה שבה אחדא חטוף ומפליג לאנשהו ואלטאייר עוזב את ירושלים.
Assassin's Creed: Bloodlines
אלטאייר נוסע לקפריסין מארץ הקודש מפני פקודה שקיבל להתנקש את שרידי הטמפלרים האחרונים. כאן אלטאייר שוב פוגש את מריה והם נוסעים ביחד לחסל את הטמפלרים האחרונים וללמוד עוד על התפוח וסודות הטמפלרים כאשר רוב החפצים מוחבאים היטב. אלטאייר מצליח להרוג את הטמפלר רב-האומן, ארמנד בוצ'ארט וחסידיו, אבל תוכן הארכיון כבר גולה לפני כן וכבר נלקח מקפריסין.
Assassin's Creed II: Discovery
אחרי איבוד התפוח לג'ירולמו סבונרולה, נאמר לאציו שהוא צריך לפגוש את אנטוניו, חסידו החשישיון. כשהוא עושה זאת, אציו מוצא את אנטוניו עם גבר אחר הנקרא לואיס דה סנטאג'ל, שמבקש מאציו להציל את חברו כריסטופר קולומבוס ממלכודת חזקה ומסוכנת שתוכנה על ידי רודריגו בורג'ה. אציו מציל את כריסטופר מהמלכודת, ומודיע לו שאססינים בספרד נתפסו תומאס דה טורקמדה. אציו, שמרגיש שזוהי חובתו להציל את החשישיאנים, נוסע לספרד להילחם מול האינקוויזיציה הספרדית. הזמן המסע, אציו מוצא שטורקמדה חויב לבצע זאת על ידי רודריגו בורג'ה, שכנראה אמר לטורקמדה שהאל בחר לו זאת. בנוסף, אציו מגלה שחבר בריתו, לואיס דה סנטאנג'ל ורפאל סאנצ'ז, הם למעשה אססינים בעצמם. אחרי שלבסוף עמד מול טורקמדה, אציו בוחר לא להרוג אותו וחושב שטורקמדה הוא רק נשלח על ידי פקודתו של הבורג'ה, והוא לא טמפלר בעצמו. כתוצאה מכך אציו חוזר לאיטליה להמשיך את מסעו בחיפוש התפוח.
Assassin's Creed: Project Legacy
Assassin's Creed: Project Legacy הוא משחק תפקידים ממוחשב של שחקן-יחיד באפליקציה בפייסבוק, שהומצאה כקידום וקישור למשחק  Assassin's Creed: Brotherhood. המשחק הוא בעיקר טקסט מקוון, אומנם מכיל כמה עיצובים גרפים ופס-קול מסוים וכמה קטעי ווידאו.
השחקנים הם נבדקים באבסטרגו שחיים את חייהם של אבותיהם הקדמונים של נבדקים אחרים דרך ה-DDS (סורק נתונים). בניוד לאנימוס. האבות הקדמונים הם אססינים.
חבילת המשימות הראשונה נקראת "מלחמות האיטלקים" (Italian Wars), וזה מחולק ל-4 פרקים. הפרק ה-1 מתרכז בברתולמאו דלביאנו הקרב אגנדלו. הפרק השני מתרכז בפרנצ'סקו וצ'ליו במשימתו להרוג את ניקולו די פיטיליאנו (בן-דודו של בברתולמאו דלביאנו). פרק 3 מתרכז במריו אדיטורה ובהגנה על העיר מונטרג'וני. פרק 4 מתרכז על פרוטו קלדרון, אססין סמוי שצופה בלוקרציה בורג'ה, ולאחר מכן מתאהב בה.
חבילת המשימות השנייה, נקראת "רומא" (Rome), ושוחררה ב-16 בנובמבר 2010. הפרק הראשון מתרחש בין 1497 לבין 1503, ועוסק עם קורטיזנה לשעבר, פיורה קווזה. זה עוסק עם מעורבותה של פיורה להקים צבא עבור הבורג'ה, ולאחר מכן בגידה. הפרק השני מתרחש בשנת 1503, ומכיל את ג'ובאני בורג'ה, נמלט עם משפחתו ובסופו של דבר מצטרף לארגון החשישיאנים. פרק 3 עוסק בפרנצ'סקו וצ'ליו, ואימוניו להיות אססין מתחת לאציו אדיטורה. פרק 4 עוסק שוב בג'ובאני בורג'ה, עכשיו אססין שמצטרף למסעו של הרנאן קורטס, בדרך לטנוצ'טיטלאן כדי לקבל התפוח, חלק מגולגולת הקריסטל. ג'ובאני מביא את זה לפאראצלסוס עבור לימודיו, כתוצאה של תגלית הנוסחא של אבן החכמים.
חבילת המשימות ה-3 נקראת "חגים" (Holidays), והפרק הראשון נקרא "רוחות העבר של חג המולד" (Ghosts of Christmas Past), ששוחרר ב-21 בדצמבר 2010 עם עוד משימות שהשתחררו ב-2011. הפרק הראשון מתרחש במקומות שונים בהיסטוריה. מלחמת העולם הראשונה, האמת על ביגל 2, חזרת של צ'ארלס השני לאנגליה ותכריכי טורינו.
Assassin's Creed: Lost Legacy
Assassin's Creed: Lost Legacy היה משחק שבו אציו היה צריך לנסוע למסיאף, אך בתאריך 15 ביולי 2011 הוכרז כי המשחק לא יצא למערכות Nintendo 3DS ובמקומו יצא Assassin's Creed: Revelations.
Assassin's Creed: Identity
עלילת המשחק היא באיטליה לאחר ימיו של אציו אודיטורה, במאה ה-16. ישנם כמה בחירות של אססינים איטלקיים ומגוונים ויהיה ניתן לחזור למקומות שכבר ראינו עם אציו כמו פירנצה, מונטריג'ונה (שכעת בשליטתם של הבורג'ה) ויהיה ניתן לקנות שריונות וכלי נשק. המשחק יצא ב-25 בפברואר 2016 למכשירי אייפון וב-18 במאי 2016 למכשירי אנדרואיד.
Assassin's Creed: Freedom Cry
המשחק הוא מספר את הסיפור של אדוולה (מ-Assassin's Creed IV: Black Flag) לאחר אירועי אססינס כריד 4 כשהוא אססין שמשחרר עבדים שחורים מעבדות.
Assassin's Creed: Chronicles
משחק זה הוא חלק מחבילת ההרחבה ל-Assassin's Creed Unity אשר מביא את השחקן ל-3 קווי זמן שונים.
בהתחלה אנו מגיעים לשנת 1526 בסין כאשר שושלת מינג בהתמוטטות ושאו יון, שנותרה המתנקשת האחרונה שנותרה מאחוות המתנקשים הסינית ויוצאת למסע נקמה וגם מנסה לבנות את האחווה מחדש.
בנקודת הזמן השנייה אנו נמצאים בהודו בשנת 1841 כאשר האימפריה הסיקית תחת מלחמה ונשחק בתור המתנקש ארבאז מיר. באותו זמן מגיע טמפלר ובידו חפץ מסתורי שהיה שייך למסדר המתנקשים. ארבאז מנסה לגלות למה הטמפלר הגיע, לקחת את החפץ בחזרה ולהגן על חבריו ואהוביו.
בנקודת הזמו האחרונה אנחנו מגיעים לרוסיה בשנת 1918 לאחר מהפכת אוקטובר ונפגוש את המתנקש ניקולאי אורלוב, אשר רוצה לעזוב עם משפחתו אבל בשביל זה הוא נדרש לעשות משימה אחת אחרונה למסדר המתנקשים: להגיע לבית שבו משפחת הצאר מוחזקת בידי הבולשביקים ולגנוב חפץ קדום שעליו נלחמו המתנקשים והטמפלרים במשך מאות שנים. במהלך משימתו אורלוב היה עד לטבח ילדיו של הצאר, אבל מצליח להציל את הנסיכה אנסטסיה. ועל ניקולאי לברוח מהטמפלרים בעודו מגן על החפץ ועל אנסטסיה.
רק החלק שבו נשחק בסין יהיה ניתן להורדה ב-21 באפריל 2015 בארצות הברית וב-22 באפריל ניתן להוריד אותו בבריטניה. כל המשחקים זמינים לפלייסטיישן 4, Xbox One, ולמחשב האישי.
סוגי מולטימדיה אחרים
יוביסופט הרחיבה את סדרת המשחקים Assassin's Creed בכך שהוציאה לאור פס-קול, סרטים, ספרי קומיקס וספרים רגילים.
Assassin's Creed: Graphic Novel
בגרסה מיוחדת של המשחק Assassin's Creed, ישנו ספר בעל 16 עמודים שהוכלל בגרסה, ומראה סיפור דו-צדדי של אלטאייר ודזמונד מיילס. הסיפור הופץ לחנויות של EB Games בשנת 2007 במטרה לקדם את המשחק. הסיפור משתמש כהקדמה למשחק Assassin's Creed ומסופר בו-זמנית על ידי 2 הדמויות. בתוכו, הסיפור מספר כיצד דזמונד מיילס בורח מאבסטרגו בשנת 2012 וגם אחד מההתנקשויות של אלטאייר בשנת 1191. התחלת הסיפור כרוכה בהכרה של 2 הדמויות כאשר אלטאייר הוא הצייד, ודזמונד הוא האסיר. למרות זאת, בהתחלה הוא מתארים את עצמם אחרת, אך בסוף הסיפור הם שניהם מציגים את עצמם כאססינים.
Assassin's Creed Vol. 1: Desmond
Assassin's Creed Vol. 1: Desmond הוא סיפור בצרפתית שנכתב בידי אריק קורביירן וצויר על ידי דז'ילאלי דפאוקס, וזה שוחרר בצרפת ובקנדה. ספר הקומיקס יצא לאור ב-13 בנובמבר 2009, כמה ימים לפני שיצא Assassin's Creed II. הסיפור מספר מחדש את האירועים בAssassin's Creed וההתחלה של Assassin's Creed II, בעיקר מנקודת המבט המודרנית של דזמונד, לדוגמה לדעתו לוסי עזרה לטמפלרים לחטוף את דזמונד. גם הנבדק ה-16 מופיע (המכונה מיכאל) ואססין רומי שנקרא אקוילס. בכל מקרה, האירועים שמופעים בספר הקומיקס שונים ממה שיש במשחק. רשום שהנבדק ה-16 בחיים אבל לא מוזכר על שון ורבקה.
Assassin's Creed Vol. 2: Aquilus
Assassin's Creed Vol. 2: Aquilus הוא סיפור בצרפתית שנכתב בידי אריק קורביירן וצויר על ידי דז'ילאלי דפאוקס. הסיפור נפתח עם דזמונד הצעיר הניזכר בשיחה עם אביו. הוא מתעורר ויוצר ומדבר עם לוסי. אחרי שפוגש את רבקה, שון והחשישיאנים האחרים, הם נכנסים למשאית ונוסעים למונטרג'וני.
בינתיים, דזמונד חווה מחדש את זכרונותיו של אקוילס דרך האנימוס אחרי שהוא לכאורה מת בכרך הראשון. החשישיון הרומי ניצל בידי בן-דודו, אקסיפיטר, ומוטל עליו לחפש ולהציל את העיר לגדנם (ליון של היום). הוא נפגש עם אביו ומגלה חפץ של התרבות הראשונה: ענח' שיכול להחיות מחדש את המת. החפץ המסתורי נגנב בידי סנטור, ולטר, שהרג את אביו של אקוילס.
הסיפור המודרני ממשיך בקרב אססינים באבסטרגו כשהם נכלאים למארב על הכביש. לאחר מכן, מתברר שיש אססין בוגד על המשאית, ודזמונד מטפל במצב. הקבוצה מגיע בסוף למונטרג'וני, מה שמביא אולי רמז לכך שהענח' אולי מוחבא בחומות העיר.
Assassin's Creed: Renaissance
Assassin's Creed: Renaissance הוא סיפור שמבוסס על סדרת המשחקים  Assassin's Creed ונכתב על ידי אוליבר באודן ויצא לאור בעזרת Penguin Books. זוהי גרסת הסופר של המשחק Assassin's Creed II; בכל מקרה, ספר זה לא מפרש תקופה ארוכה של זמן, זה מספר רק על המאה ה-15 ללא שום הזכרה על האירועים במשחק או האירועים המודרניים.
Assassin's Creed: Brotherhood
Assassin's Creed: Brotherhood הוא ספר המשך לסדרת Assassin's Creed, נכתב בידי אוליבר באודן ויצא לאור בעזרת Penguin Books. זוהי גרסת הסופר של המשחק Assassin's Creed: Brotherhood בדיוק כמו הספר הקודם. בנוסף, זה לא מכיל שום אירועים נוכחיים כולל דזמונד, ומכיל רק הפנייה לאציו.
Assassin's Creed: The Secret Crusade
Assassin's Creed: The Secret Crusade הוא הספר השלישי בסדרת Assassin's Creed ונכתב בידי אוליבר באודן והופץ על ידי Penguin Books. הסיפור מסופר על ידי ניקולו פולו, אביו של מרקו פולו, ומסופר על חייו של אלטאייר איבן לא-אחאד. הספר יצא לאור ב-20 ביוני 2011.
Assassin's Creed: The Fall
ביולי 2010, יוביסופט שחררה קומיקס בעל 3 חלקים של מיני-סדרה בעולם של Assassin's Creed כחלק מ־UbiWorkshop. יוביסופט זימנה לשירותיה את מאיירים קמרון סטיוארט וקרל קרסצ'ל, 2 זוכי פרס ספרי הקומיקס. הגיליון הראשון בסדרה שוחרר ב-10 בנובמבר 2010, הגיליון השני שוחרר ב-1 בדצמבר 2010. זה הופץ על ידי החברה WildStorm. הסיפור מתרחש בשנת 1908 ו-1998 ברוסיה ובארצות הברית. הוא עוקב אחרי ניקולאי אורלב וצאצאו דניאל קרוס, אלכוהוליסט בתהליך גמילה, שחש את 'אפקט הדימום' בחדר המטפל שלו.
Assassin's Creed: Ascendance
Ascendance הוא סרטון אנימציה קצר שנוצר על ידי UbiWorkshop ו-יוביסופט מונטריאול, שמכסה את הפערים בין המשחק Assassin's Creed II ו-Assassin's Creed: Brotherhood. זה מספר על הרקע של צ'זרה בורג'ה, על עלייתו לשלטון וכוחו. האנימציה הקצרה יצאה לאור ב-16 בנובמבר 2010. הסיפור מתרחש באמצע האירועים של Assassin's Creed: Brotherhood כאשר אציו אדיטורה יושב ואוסף מידע בנוגע לצ'זרה בורג'ה, מבנאדם מכוסה ואלמוני שלאחר מכן מתגלה כלאונרדו דה ויצ'י. הסרטון ניתן לרכישה עבור Xbox Live, PlayStation Store ו-iTunes Store.
Assassin's Creed: Embers
Embers הוא סרטון אנימציה קצר שנוצר על ידי UbiWorkshop. הסרטון יהיה כלול כבונוס בחבילת "החתימה" (Signature) וחבילות לאספנים (Collector's editions) במשחק Assassin's Creed: Revelations. ב-21 ביולי 2011, UbiWorkShop הוציאה לאור טיזר טריילר שהוצג ב-Comic-Con 2011. הטריילר "גחלים" (The Embers) מראה את אציו המבוגר עם משפחתו. הוא חושש שמישהו מנסה לתפוס אותו.
Assassin's Creed: Encyclopedia
UbiWorkshop תשחרר אנציקלופדיה של סדרת המשחקים Assassin's Creed בשנת 2011. בהתחלה זה היה מיועד כספר אומנות, אבל היה כ'כ הרבה חומר על המשחקים שהחברה החליטה לעשות זאת כאנציקלופדיה. זה עדיין יכלול כמה עבודות של אומנים כמו קרייג מולינס, טויס קוברן, 123קלאן, גאבז וג'יימס אנ. ג'י. לאומנים ניתנה יכולת חופשית מוחלטת, ויש להם את הבחירה ליצור אססינים ייחודיים שיבחרו בעצמם. ספר האומנות יכלול סעיף של "יד חופשית", שיגרום למעריצים להגיש עבודות אומנות שלהם הקשורות למשחק.
Assassin's Creed (סרט)
סרט לייב-אקשן באורך מלא מבוסס על סדרת המשחקים יצא ב-5 בינואר 2017 בהפקה משותפת עם חברת יוביסופט שתכננה להפיקו כבר באוקטובר 2011 ועלילתו תוכננה לתקופת האינקוויזציה הספרדית. יחד עם אולפני סוני יוביסופט החלה במגעים מתקדמים להפקת הסרט וביולי 2012 הוכרז מייקל פסבנדר ככוכב הסרט והוא שותף בהפקה כמפיק. באוקטובר 2012 סוני פרשה מההפקה ובמקומה נכנסו אולפני פוקס המאה ה-20 ו-New Regency. בינואר 2013 נשכר מייקל לסלי כתסריטאי יחד עם סקוט פרנק, אדם קופר, וביל קולייג'. בסוף אפריל 2014 נשכר ג'סטין קורזל לתפקיד במאי הסרט.
באוגוסט 2015 נודע כי מייקל פסבנדר יגלם את קלום לינץ', צאצאו של המתנקש, אגיאר, שהוא מתנקש מתקופת המאה ה-15. צילומי הסרט החלו בלונדון ב-31 באוגוסט 2015 ונמשכו עד חורף 2016 וכללו אתרי צילום במלטה וספרד.
Assassin's Creed (סדרה)
ב-27 באוקטובר הודיעה נטפליקס על יצירת סדרת לייב אקשן המבוססת על משחקי הסדרה. בהודעה שהוציאה החברה נראה הלוגו של המתנקשים כשברקע המנגינה המוכרת המלווה את המשחקים.
מאוריצ'יו ברוצ'ינר
מאוּרִיצ'יוּ בְּרוֹצִ'ינֶר (ברומנית: Mauriciu Brociner; 1854 – 18 ביולי 1946, בוקרשט) היה גיבור מלחמה יהודי-רומני, היהודי הראשון שקיבל דרגת קצונה בצבא רומניה והיהודי הראשון שקיבל אזרחות רומנית.
מאוריצ'יו ברוצ'ינר הוא אחיהם של מרקו, יוסף ואנדריי ברוצ'ינר. ארבעת האחים היו בניו של אידל בר ברוצ'ינר, יהודי מחסידי תנועת ההשכלה היהודית, שהיה נכדו של הרב החסידי אברהם דוד ואהרמן (1771–1840), הידוע גם כ"רב מבוצ'אץ'" בגליציה.
ברוצ'ינר לחם במלחמה העות'מאנית-רוסית (1877–1878) הנחשבת מלחמת העצמאות של רומניה, כחייל מתנדב בצבא הרומני. היהודים ברומניה לא היו זכאים לזכויות אזרח, לכן גם לא היו חייבים בגיוס לצבא. ברוצ'ינר התנדב לצבא רומניה, כמו עוד כאלף יהודים רומנים נוספים. במהלך המלחמה קודם ברוצ'ינר לדרגת סגן משנה וכמעט מיד לאחר מכן, ביום 30 באוגוסט 1877, בקרב מכריע לכיבוש מצודת גריביצה בפלבנה, הסתער בראש החיילים הרומנים (לאחר שקפטן ולטר מרצ'יניאנו, הגיבור הרומני האגדי, נהרג בהסתערות) כבש את המצודה וקבע בה את הדגל. ברוצ'ינר נפצע בקרב וכאשר ראש ממשלת רומניה דאז, ברטיאנו (Brătianu), ביקר אותו בבית החולים, ציין שהוא "הביא כבוד לבני עמו".
ברוצ'ינר עוטר בעיטור "מסדר כוכב רומניה", הועלה לדרגת אביר ומונה כקצין קבע בגדוד חיל הרגלים מס' 8. הוענק לו גם אות "מסדר המעלות הצבאי" דרגה ראשונה והעיטור הרוסי "סטניסלב עם חרבות". בהמשך שירותו הצבאי התקדם עד לדרגת קולונל ולאחר מכן היה קונסול רומניה בפרנקפורט והשליש של המלכה הרומניה אליסאבטה. במהלך חייו קיבל ברוצ'ינר גם את העיטורים האוסטרו-הונגריים "מסדר פרנץ יוזף" ו"מסדר כתר הברזל".
בצו 255 משנת 1879 ניתנה לראשונה אזרחות רומנית ל-883 יהודים שלחמו במלחמה הנחשבת למלחמת העצמאות של רומניה. את הרשימה הוביל ברוצ'ינר. הוא קבור בבית העלמין פילנטרופיה בבוקרשט.
אריתה פרנקלין
אריתה לואיז פרנקלין (באנגלית: Aretha Louise Franklin; 25 במרץ 1942 – 16 באוגוסט 2018) הייתה זמרת גוספל, מוזיקת נשמה ורית'ם אנד בלוז אמריקאית, שנולדה בממפיס שבטנסי, וגדלה בדטרויט שבמישיגן. כונתה במשך שנים "מלכת שירי הנשמה" או "גברת נשמה". נודעת בהקלטות שירי מוזיקת נשמה ורית'ם אנד בלוז, אך הרבתה לעסוק גם בג'אז, רוק, בלוז פופ, גוספל ואפילו אופרה.
מוזיקאים ועיתוני מוזיקה דוגמת "רולינג סטון" הגדירו אותה כאחת הזמרות המעולות מאז ומתמיד, ושיבחו את יכולתה לחדור בשירתה, בכל נושא שהוא, אל עומק הנשמה (ומכאן הכינוי "גברת נשמה") ואת האמונה הפנימית העמוקה ששירתה חדורה בה. עומדת במקום השני ברשימת הזמרות הפופולריות עטורות הפרסים בהיסטוריה של פרסי גראמי, אחרי אליסון קראוס.
פרנקלין זכתה בשמונה-עשר פרסי גראמי, מתוכם אחד-עשר על הביצוע הווקאלי הטוב ביותר של זמרת רית'ם אנד בלוז, הישג ללא תקדים, ובשמונה מהם זכתה ברציפות. מדינת מישיגן הגדירה את קולה כ"פלא טבע". ב-2005 העניק לה הנשיא ג'ורג' ווקר בוש את מדליית החירות הנשיאותית, עיטור הכבוד האזרחי הגבוה ביותר בארצות הברית.
דורגה במקום הראשון ברשימת 100 הזמרים הגדולים בכל הזמנים של רולינג סטון.
ביוגרפיה
פרנקלין נולדה בממפיס. המשפחה התגוררה זמן קצר בבאפלו שבניו יורק ואז עברה לדטרויט, מישיגן. כשהייתה בת שש הוריה התגרשו ואמה, ברברה (זמרת גוספל), עזבה את המשפחה וארבע שנים לאחר מכן נפטרה. פרנקלין גדלה עם אביה הכומר, אשר נודע בשל יכולותיו המוזיקליות.
פרנקלין ילדה את שני בניה הראשונים בערך במועד זה. קלארנס נולד כשהייתה בת 12, ואדוארד, "אדי", שנתיים וחצי אחריו. היא נשרה מהלימודים בתיכון זמן קצר אחרי לידת בנה השני. סבתה לקחה אליה את הילדים, כדי שאריתה תוכל להמשיך בפיתוח הקריירה שלה.
בעידוד אביה היא התחילה להקליט בגיל 14 בחברת צ'קר/צ'ס משיקגו. אחד משני אחיה, ססיל, שימש ביחד עם אביה כמנהל עסקיה של פרנקלין לזמן מה עד שהתמנה לכומר. האח השני, ווהן, היה לטייס מקצועי בחיל האוויר.
פרנקלין נישאה לטד וייט ב-1962 והוא הפך למנהל עסקיה בשנותיה עם תקליטי קולומביה. לזוג נולד בן אחד, תיאודור "טדי" וייט ג'וניור (1964). הנישואים תמו בשנת 1969. ניסיונות הכפשה תקשורתיים הניעו את אריתה פרנקלין לשמור ביתר שאת על פרטיותה, ובמשך שנים אחדות נמנעה מכל וכל ממתן ראיונות.
בדצמבר 2010 נמסר כי פרנקלין סובלת מסרטן ועוברת טיפולים. ב-13 באוגוסט 2018 חלה הידרדרות במצבה הרפואי כתוצאה מסרטן הלבלב, וב-16 באוגוסט 2018, הלכה לעולמה בגיל 76 בביתה בדטרויט.
קריירה
פרנקלין חתמה על חוזה עם "קולומביה רקורדס", אחרי שהתגלתה על ידי ג'ון האמונד. בראשית שנות ה-60 היו לה כמה שירים פופולריים, ואם כי חברת קולומביה רצתה לבנות אותה כזמרת ג'אז התוצאות לא העידו על כשרונותיה של פרנקלין במלואם. הישגיה הגדולים והחדשנים ביותר עוד היו שמורים לעתיד לבוא.
היא הוציאה מספר רב של להיטי צמרת בסוף שנות ה-60 וראשית שנות ה-70: מוזיקת גוספל ופופ, מוזיקה פסיכדלית ורוקנרול, ביניהם גרסאות כיסוי לשירים של הביטלס ("אלינור ריגבי") וסיימון וגרפונקל ("גשר על מים סוערים"). Live at Fillmore West ו"חסד מופלא" היו שניים מפרסומיה המשפיעים ביותר באורך מלא. הלהקה שליוותה אותה בתקליט הראשון כללה את הנגנים קינג קרטיס, ברנרד פרדי ובילי פרסטון; התקליט היה אריך נגן כפול של מוזיקת גוספל חיה, שהוקלטה בכנסייה בפסטיסטית בלוס אנג'לס. פרנקלין לא הגיעה מעולם אל פסגת מצעד הפזמונים הבריטי - התוצאה הטובה ביותר שלה הייתה המקום הרביעי, בגרסה שלה ל"אני אומרת תפילה קטנה" של ברט בכרך ב-1968.
בראשית שנות ה-70 התמתנה המוזיקה שלה במידת מה, אם כי לא איבדה דבר מעוצמתה. היא המשיכה בקשריה עם וקסלר ומארדין, שקצרו הצלחה עצומה, ובמקביל החלה לקחת חלק גדל והולך בהפקת עבודתה. שותפות עם קווינסי ג'ונס הובילה לאלבום מאכזב בשנת 1973 ("הצד האחר של השמים"), אבל שיר אחד התבלט בו בכל זאת, "מלאך", שכתבה אחותה קרוליין והיה לשיר נשמה קלאסי.
היא חזרה לעבוד עם וקסלר, ותקליטם המשותף האחרון, "You", יצא באטלנטיק בשנת 1975. אחריו הוציאה עוד כמה תקליטים עם חברת אטלנטיק, האחרון שבהם בשנת 1976.
בסוף שנות ה-70 ובמהלך שנות ה-80 חלה ירידה בפופולריות ובהצלחה שלה בעיני המבקרים. רובם ביטלו את החומר שהפיקה בשנים שאחרי חברת אטלנטיק כנופל בהרבה מהקלטותיה במחצית השנייה של שנות ה-60.
בתקופה האחרונה של חייה התגוררה בדטרויט. ב-5 בפברואר 2006 שרה עם ארון נויל וד"ר ג'ון, בלוויית מקהלה בת 150 זמרים, את ההמנון הלאומי לפני משחק אליפות בניו אורלינס, שהייתה בשלבי שיקום לאחר הוריקן קתרינה. בשנת 2008 הוציאה את אלבום חג המולד הראשון שלה, This Christmas, Aretha. ב-20 בינואר 2009 שרה במהלך טקס השבעתו של הנשיא ברק אובמה.
פרסים והוקרה
ב-2021 יצא סרט קולנוע המבוסס על סיפור חייה בשם "ריספקט".
אקסודוס (להקה)
אקסודוס (באנגלית: Exodus) היא להקת ת'ראש מטאל אמריקנית מקליפורניה. אקסודוס היא אחת מלהקות הת'ראש העיקריות שיצאה מאזור סן פרנסיסקו או "ת'ראש אזור המפרץ". הלהקה הוקמה בשנת 1980, ואחרי חמישה אלבומים התפרקה, בשנת 1992. בשנת 1996 התאחדה מחדש לתקופה קצרה, בה הספיקה להקליט אלבום הופעה חיה אחד לפני שהתפרקה בשנית. הלהקה התאחדה שוב בשנת 2001 והיא פעילה כיום, אלבומה האחרון יצא בשנת 2008 (Let There be Blood).
היסטוריה
בשנת 1987 עזב הסולן פול באלוף וסטיב סוזה תפס את מקומו, הרכב זה נשאר יציב יחסית והוציא את שלושת האלבומים הבאים של אקסודוס- Pleasures of the Flesh ב-1987, Fabulous Disaster ב-1989 ואת Impact is Imminent בשנת 1990, אך למרות זאת הלהקה לא זכתה להצלחה יחסית ללהקות ת'ראש אחרות מהאזור כדוגמת מגהדת', מטאליקה או סלייר, ובשנת 1991 הוציאו את האלבום לייב הראשון שלהם-Good Friendly Violent Fun ולאחר שחרורו יצאה הלהקה לסיבוב הופעות שנמשך שנה שלמה, ולאחר כשנה הוציאה אלבום נוסף Force of Habit, אלבום זה לא זכה להערכה רבה ונחשב למיתון מסוים של סגנון הת'ראש/ספיד מטאל שלהם. בשנת 1992 התפרקה הלהקה עקב לחץ ובעיות אישיות.
בשנת 1996 התאחדה הלהקה עם הסולן לשעבר שלהם פול באלוף ויצאה לסיבוב הופעות באירופה וצפון אמריקה ובשנת 1997 הוציאה עוד אלבום לייב- Another Lesson in Violence אך בשנת 1998 התפרקה הלהקה עוד פעם.
בשנת 2001 התאחדה הלהקה פעם נוספת להופעה במופע הצדקה הענק "Thrash Of The Titans" ואף הופצו שמועות לגבי חזרה מלאה לפעילות והקלטת אלבום נוסף, אך אלו דעכו כאשר נפטר הסולן פול באלוף. הסולן לשעבר סטיב סוזה צורף לסיום המחויבויות של הלהקה ונראה היה כי אקסודוס עומדת להתפרק עוד פעם, אך גרי הולט התעקש כי הלהקה תוציא אלבום נוסף ובשנת 2004 הוציאה הלהקה את האלבום Tempo of the Damned.
בשנת 2005 הלהקה עברה שינוי משמעותי כאשר את הלהקה עזבו ריק הונלוט, טום האנטינג וסטיב סוזה אך הם הוחלפו על ידי לי אלטוס, פול בוסטאף וסטיב סקוויל (בהתאמה), סטיב סקוויל הוחלף לאחר מכן על ידי רוב דיוקס, הרכב זה הוציא את האלבום האחרון של אקסודוס בשנת 2005- Shovel Headed Kill Machine
ליביים
ליביים (שם מדעי: Lybiidae) הם משפחת עופות יער מסדרת הנקראים החיים באפריקה ובה 6 סוגים. הם גדולים ובעלי מקור שחור ומגודל ומזכירים בצורתם טוקנים קטנים וקרובים למשפחת ברבטים אמריקאים (Capitonidae) וכן למשפחת הפופיים (Bucconidae) שהם שלבי ביניים בין הנקרים לטוקנים הדרום אמריקנים.
מינים אלה מגיעים לאורך של 20-30 ס"מ וחיים ברובה של אפריקה מעופות היער הסבוך בסוג Lybius ועד לבני הסוג הנפוצים גם בסוואנות שיחיות שונות. מזונם העיקרי הוא פירות, זרעים וחרקים שונים.
מיון
במשפחה זו ישנם 36 מינים ב-6 סוגים:
דוד עובדיה
הרב דוד (מסעוד) עובדיה (ח' באייר ה'תרע"ג, 2 במאי 1913 – י"ח באייר ה'תש"ע, 22 במאי 2010) היה רבה של צפרו וכן כיהן כרב בערים רבאט, פאס ומרקש במרוקו, ולאחר עלייתו לישראל רב שכונת בית וגן בירושלים. חבר לשכת הרבנות ירושלים ויו"ר רבני עדת המערביים בירושלים. יקיר העיר ירושלים לשנת תשמ"ה (1985). עסק בההדרת ספרי רבני מרוקו ובחקר מנהגיה.
קורות חיים
נולד בעיר צפרו, בנו של רבה של צפרו, הרב ישועה שמעון חיים עובדיה (המכונה: ישמ"ח) ואסתר לבית עזראן . למד תורה אצל אביו ואצל הרב דוד עטר.
פעילותו במרוקו
בשנת 1952 נקרא לכהן כרב בעיר רבאט.
בשנת 1963 עבר לכהן תקופה קצרה כרבה של העיר מרקש וכאב בית הדין בעיר.
היה פעיל בתחום החינוך ושימש כמפקח בית הספר "אם הבנים", חבר הוועדה לרפורמה בחינוך (במרוקו), והמפקח על החינוך היהודי.
היה ידוע כמתנגד למוסדות של כל ישראל חברים - אליאנס במרוקו כי הוא חשב שהם גורמים לחניכיה להתרחקות מהדת.
פעילותו בישראל
בשנת 1963 עלה לישראל והתמנה לחבר לשכת הרבנות בירושלים, ויו"ר רבני עדת המערביים בירושלים.
הקים את קהילת ישמח לבב בשכונת בית וגן בירושלים על שם אביו, וכיהן כרב הקהילה עד יום פטירתו וכן כרב השכונה.
באופן יוצא דופן קיבל ממועצת הרבנות הראשית כושר דיינות מבלי לעמוד בבחינות, על תקן של גדול בתורה.
בשנת 1972 התמודד על מקום במועצת הרבנות הראשית בתמיכת הרבנים אונטרמן ועובדיה יוסף, אולם לא נבחר לאור ניצחון מומלציו של הרב שלמה גורן. הרב עובדיה התמודד שוב על מקום במועצה בשנת 1980 אך שוב לא נבחר.
בשנת 1967 ייסד חברה בשם "דובב שפתי ישנים" ששמה לה למטרה להביא לדפוס את כתבי חכמי מרוקו הקדומים. הוציא לאור ספרים רבים של חכמי מרוקו שזכו לפרסום בקרב כל יהדות המזרח.
בשנת 1982 זכה ב"פרס ירושלים" לטיפוח מורשת עדות ישראל, על פועלו ותרומתו הרבה לעולם החינוך והיהדות זכה ובפרט על ספריו המחקריים העוסקים בקהילות יהודי מרוקו "קהילת צפרו" ו"פאס וחכמיה".
בשנת 1985 קיבל את אות יקיר העיר ירושלים.
פטירתו
נפטר בי"ח באייר התש"ע (2010) בגיל 97, ונטמן בהר המנוחות בירושלים, לצד חברו הרב שלום משאש - רבה של מרוקו וירושלים.
משפחתו
היה נשוי למרים לבית צרויה.
בתו רות - נישאה לרב דוד בר חן, שהיה רבה של שדרות. בנם של השניים הוא הרב ישי בר חן.
בתו שרה - נישאה לאחיינו הרב מאיר אלבאז, ראש מוסדות "שבות יהודה" בירושלים.
בתו יהודית - נישאה לרב הלל חבר, מייסד ישיבת "שערי תורה" בברוקלין.
בנו הרב פנחס - ראש מוסדות "ישמח לב תורת משה" בשכונת בית וגן בירושלים.
בתו שושנה - נישאה לרב ראובן לויטן מאשדוד.
בתו אסתר - נישאה לרב שלמה ווהנון, ראש ישיבת "מסילות התורה" בירושלים.
בנו הרב משה אליהו - חתנו של הרב יעקב טולידאנו, ראש הכולל "בית דוד - עטרת ישועה".
הר צפלין (אנטארקטיקה)
הר צפלין (באנגלית: Mount Zeppelin; נהגה - הר זפלין) הוא הר בחצי האי פפור, באזור חוף דנקו, שבחוף המערבי של חצי האי האנטארקטי, בארץ גרהאם שבאנטארקטיקה.
גובהו של ההר 1,265 מטרים מעל פני הים; הר צפלין הוא ההר ה-1,900 בגובהו באנטארקטיקה.
ההר ממוקם בין מעבר גרהאם לבין מפרצון ריסס.
ההר מתנשא מעל קרחון פודואנה שמצפון לו.
גילוי ומיפוי ההר
ההר מופה לראשונה על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.
ההר צולם מהאוויר על ידי הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.
ההר נסקר על ידי הקרקע על ידי משלחת סקר מטעם סקר שטחי חבות איי פוקלנד בעונת המחקר 1957–1958; המשלחת יצאה אל הסקר מנקודת פורטל
מקור השם
שמו של ההר ניתן לו בשנת 1960 על ידי הוועדה המייעצת לשמות אנטארקטיים של בריטניה.
ההר נקרא על שמו של הרוזן פרדיננד פון צפלין, מהנדס אווירונאוטיקה גרמני שפיתח את ספינות הצפלין.
שם זה ניתן, בהתאם לשמות אתרים אחרים באזור, הנקראים על שם חלוצים בתחום התעופה.
לקריאה נוספת
• Damien Gildea, Mountaineering in Antarctica: complete guide: Travel guide
בית הקברות היהודי בשניפישוק
בית הקברות היהודי בשניפישוק (בליטאית: Šnipiškės, שניפישקס) הוא בית הקברות היהודי העתיק והגדול ביותר בבירת ליטא, וילנה. רובו נהרס בתקופת השלטון הסובייטי.
היסטוריה
בשניפישוק התקיימה קהילה יהודית גדולה במשך מאות שנים, ולה בית כנסת גדול. בית הקברות בשניפישוק החל לשמש לקבורה ב, בשטח שעומד כיום במרכז וילנה, לגדת הנהר נריס. בשנת 1817 תכנן ממשל הצאר הרוסי להפסיק את הקבורה בבית העלמין, אך הוא לא נסגר בפועל עד 1831. בבית הקברות בשניפישוק עמד קברו המקורי של הגאון מווילנה שהועבר ברבות השנים לבית הקברות היהודי החדש בווילנה הסמוך לששקינה.
בשנת 1971 הוקם "ארמון הספורט הסובייטי" (כיום "ארמון וילנה לקונצרטים וספורט" ) במרכז שטח בית הקברות.
ב-8 באפריל 2008 הוכרז המקום כאתר מוגן, בתור אנדרטה.
המאבק על תוכנית הבינוי החדשה
באוגוסט 2015 הודח רבה הראשי של ליטא הרב חיים בורשטיין בידי הקהילה היהודית לאחר שהצהיר בפומבי על התנגדותו לתוכנית להסבת ארמון הקונצרטים והספורט למרכז כנסים מודרני, תוכנית שתצריך חפירות בשטח בית הקברות ההיסטורי. בשנים 2016–2017 התארגנה עצומה שנשלחה לממשלת ליטא בחתימת 38,000 איש מצאצאי יהודי ליטא החיים במדינות אחרות (בהן: ישראל וארצות הברית).
בדצמבר 2019 הוכרזו תוכניות חדשות למרכז הכנסים המודרני שיחליף את זה הנוכחי, התוכניות אושרו על ידי הקהילה היהודית בליטא וגם על ידי הוועד להצלת בתי עלמין באירופה, הפועל מלונדון.
הסכמה זו נתקלה בביקורת חריפה של ועידת רבני אירופה, הוועידה פרסמה גילוי דעת הלכתי לפיו הוועד להצלת בתי עלמין באירופה פועל שלא בסמכות ואינו מוכן לקבל את עמדת רוב הפוסקים. 50,000 חתימות נאספו נגד התוכנית, וצאצא של אנשים שנקברו בבית הקברות שניפישוק תבע את בעלי המקום בבית המשפט המחוזי בווילנה בבקשה למתן צו להפסקת העבודות, בהמשך הצטרפו לתביעה כמאה צאצאים נוספים.
בית דין צדק בני ברק דן בנושא והוציא פסק דין האוסר את העבודות במקום במתווה שהוצע, לפסק דין זה צירפו את חתימותיהם הרב גרשון אדלשטיין והרב חיים קניבסקי. בעקבות המכתב, הצטרפו חברי מועצת גדולי התורה של אגודת ישראל בארצות הברית, לרבני התאחדות הרבנים דאמריקה וקנדה ורבני ה-OU וחתמו על מכתב לממשלת ארצות הברית בבקשה להתערב מול ממשלת ליטא בעצירת התכנית מחשש שייפגעו קברים רבים שנמצאים מתחת לפני השטח.
בפועל נמשכות העבודות במקום נכון לספטמבר 2020.
הערות שוליים
Cmentarze_żydowskie_w_Wilnie
אופוסום לבן-אוזן
אופוסום לבן-אוזן (שם מדעי: Didelphis albiventris) הוא כיסאי דרום-אמריקני גדול בסוג אופוסום שמצוי ברחבי אמריקה הדרומית. הוא תואר מדעית לראשונה בשנת 1840 על ידי הזואולוג הדני פיטר וילהלם לונד והוא בין המינים הגדולים ביותר בסוג ובמשפחה. שני תת-מינים שלו מוכרים כיום כמינים נפרדים: אופוסום גויאנה ואופוסום האנדים.